text: राहुल गांधी ने पीएम मोदी से अपील करते हुए कहा है कि केरल की बाढ़ को राष्ट्रीय आपदा घोषित किया जाए। केरल में लाखों लोग प्रभावित हैं और सैकड़ों जानें जा चुकी है। वहीं, केरल कांग्रेस के पीसी चाको का बयान भी आया है। चाको ने कहा कि केरल में हालात बहुत खराब हैं। यहां के लोगों को मदद की सख्त जरुरत है। केंद्र और राज्य सरकारों द्वारा जो कुछ किया जा रहा है, वो सराहनीय है लेकिन और भी मदद की जरुरत केरल को है।